Λέναρτ Στραντ

Ο Λέναρτ Στραντ (Lennart Strand, 13 Ιουνίου 1921 — 23 Ιανουαρίου 2004) ήταν Σουηδός αθλητής του στίβου, δρομέας ημιαντοχής που ειδικεύθηκε στα 1.500 μέτρα. Σε αυτό το αγώνισμα ήταν πρωταθλητής Σουηδίας τα έτη 1945, 1946, 1947, 1949 και 1950, και πρωταθλητής Ευρώπης το 1946, όταν άφησε δεύτερο τον συμπατριώτη του Χένρυ Έρικσον. Δύο χρόνια αργότερα τερμάτισε ο ίδιος δεύτερος πίσω από τον Έρικσον στον τελικό των 1.500 μέτρων στους Ολυμπιακούς Αγώνες του 1948. Το 1947 ο Στραντ ισοφάρισε το παγκόσμιο ρεκόρ του Γκούντερ Χογκ στα 1.500 μ. με χρόνο 3 λεπτά και 43,0 δευτερόλεπτα στο Μάλμε.Lennart Strand. sports-reference.com. Retrieved 6 October 2022.Lennart Strand . storagrabbar.se. Retrieved 6 October 2022.

Ο Στραντ αποσύρθηκε από την αγωνιστική δράση μετά την εγκατάλειψή του στον τελικό αγώνα των 1500 μέτρων στο Ευρωπαϊκό Πρωτάθλημα Στίβου το 1950. Στη συνέχεια έγινε ένας επιτυχημένος πιανίσταςLennart Strand. Swedish Olympic Committee. Retrieved 6 October 2022. και ηχογράφησε αρκετούς δίσκους τζαζ από το 1952. Επιπλέον εργάσθηκε ως αθλητικός αρθρογράφος στην εφημερίδα Sydsvenska Dagbladet. Πέθανε σε ηλικία 82 ετών, μετά από τραυματισμό σε τροχαίο ατύχημα στα τέλη του 2003.

Παραπομπές

Κατηγορία:Σουηδοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Πρωταθλητές Ευρώπης στον στίβο
Κατηγορία:Σουηδοί Ολυμπιονίκες
Κατηγορία:Αργυροί Ολυμπιονίκες του στίβου